b"\n_START_ARTICLE_\nOrganitzaci\xc3\xb3 territorial de la Rep\xc3\xbablica Democr\xc3\xa0tica Alemanya\n_START_PARAGRAPH_\nHist\xc3\xb2ricament, la Rep\xc3\xbablica Democr\xc3\xa0tica\xc2\xa0Alemanya (RDA, en alemany coneguda per DDR) ha estat territorialment dividida en dues maneres diferents. Fins al 1952 va estar formada per estats federats, anomenats L\xc3\xa4ndern. Amb la reforma administrativa efectuada aquell mateix any, el pa\xc3\xads va ser dividit en catorze districtes i aquests al seu torn en districtes rurals (Landkreise) i urbans (Stadtkreise) El districte (en alemany Bezirk) va ser la divisi\xc3\xb3 administrativa b\xc3\xa0sica de la Rep\xc3\xbablica Democr\xc3\xa0tica Alemanya (RDA) des del 1952 fins a la seva dissoluci\xc3\xb3 en 1990. El Consell d'Estat de l'RDA va atorgar a Berl\xc3\xadn una autonomia similar a un districte, tot i que \xc2\xa0en realitat mai en va ser cap ni tampoc en form\xc3\xa0 part d'un altre._NEWLINE_Pel que fa a la denistat de poblaci\xc3\xb3 i grand\xc3\xa0ria, els districtes en gerneral eren equivalents a les regions administratives de la Rep\xc3\xbablica Federal Alemanya (RFA). Tanmateix, a difer\xc3\xa8ncia del pa\xc3\xads ve\xc3\xad, aquestes divisions mancaven d'autonomia pol\xc3\xadtica. Igualment, els districtes de la RDA no posse\xc3\xafen un autogovern local, assemblant-se a les entitats pol\xc3\xadtiques comunals en aquest aspecte._NEWLINE_Els districtes de la RDA es van integrar amb els deu estats federats de la RFA (L\xc3\xa4nder) i Berl\xc3\xadn el 14 d'octubre de 1990 mitjan\xc3\xa7ant una llei aprovada el 22 de juliol del mateix any com a part del proc\xc3\xa9s de la reunificaci\xc3\xb3 alemanya. El nom d'aquesta llei \xc3\xa9s \xc2\xabLlei Constitucional per a la formaci\xc3\xb3 d'estats federats en la Rep\xc3\xbablica Democr\xc3\xa0tica Alemanya\xc2\xbb."